bg en kk ky ru ru ky ky ru ru ru bg ru ru ru en hbs_cyr ru ky hu ky ru ru kk ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky kk ru ky ru ky ru ru ky ru ru ky ru ky ru kk ky ru ru ky ky ky ru ky ru tyv ru ru ru ru bg ru kk ky ru ky ru ky ky ru ru ru ru mn ky ky ru tt mk ru ky ru ky ru
"Фабула", 16.08.11 - 9-бет: •
Макала издегич Редакции газет Кыргызстана Кыргыз эл макалдары Архив-1 Архив-2 Архив-3 Архив-4 Архив-5 Архив-6 Zaman Кыргызстан Агым Айыл деми Алиби Асман пресс Азия news Арена kg Фабула Кереге kg Кыргызстан маданияты Көк Асаба Кутбилим Леди kg Майдан.kg Кыргыз туусу Учур Айгай kg Аалам С.С.С.Р Эл турмушу Эл сөзү Добулбас kg Айкын саясат Ачык саясат Майдан kg Адилет press Жалал-абад үнү Тарыхый мурас Обон Ош шамы Ош жаңырыгы Кыргыз руху Салык экспресс Саратан Diezel Айыл өкмөтү Нур Эл De факто Жаңы кылым Апта Алас Бишкек таймс Назар Энесай Новости Иссык-Куля Эркинтоо Биримдик Пресс kg Нур реклама Айат пресс Адилет пресс Лозунг Кабар
"Сотторду тандоо кеңешине Кулов өзү каалаган адамдарын өткөргөн"
- Ажолукка ат салышам деп арыз жазгандардын саны 70тен ашты. Талапкерлердин мындай массалык түрдө президенттикке талпынып атканына кандай карайсыз?
- Кайсы бир талапкердин дарегине жаман айткым келбейт. Бирок акыркы мезгилдерде президенттик бийликтин, дегеле бийликтин кадыр-баркы төмөндөп бараткандай элес калтырууда. Албетте, иргелип-иргелип отуруп татыктуулары тандалат деңизчи, бирок мындай көрүнүшкө терс көз караштамын.
- Татыктуу деп кимдердин айта аласыз?
- Эми мен Жогорку Кеңештин депутаты, саясий фигура болгондуктан, тиги же бул деп айтсам туура эмес болуп калат. Негизи татыктуулары бар, бирөө эмес бир нечеси. Алардын аттарын коомчулук деле өздөрү аңдап-билип турушат.
- Жазында оппозициялык партияда туруп, көпчүлүк коалицияны колдоп, өкмөт башчыны колдооруңузду айткансыз. Кечээ-жакында Атамбаев ажолукка аттанам деп, ачык сөзүн айтты. Бул адамдын шайлоодогу мүмкүнчүлүгү кандай деп ойлойсуз?
- Колдоп чыкканым анык. Мүмкүнчүлүгү кандай экенин шайлоонун жыйынтыгы көрсөтөт. Атамбаев шайланып калса, Кыргызстан үчүн жаман болбойт.
- Бирок 2009-жылдагы президенттик шайлоодо талапкер Темир Сариевди колдоп чыккан элеңиз…
- 2009-жылы Бакиевдин доорунда БЭК түзүлгөндө мен президенттик шайлоого катышпаш керек, байкот жарыялаш керек деген ойду айтып чыккам. Бирок Атамбаев, Текебаевдер: "Саясий күрөштөгү башкы мүмкүнчүлүк бул шайлоо. Катышып мүмкүнчүлүктү байкап көрүш керек" - деп чыгышкан. Бирок күтүлгөндөй эле Бакиев баары бир өзү каалагандай жыйынтык чыгарып алды. Мен негизи ошол шайлоого каршы чыккам.
- Акыркы күндөрү сотторду тандоо кеңеши боюнча бир топ кайчы пикирлер, нааразычылыктар айтылып келет. "Ар-Намыс" фракциясы талапкерлерди кантип тандап алды эле?
- Туура, бул боюнча чынында нааразычылыктар өтө күчтүү болуп атат. Жөн жерден мындай болуп аткан жок. Биздин "Ар-Намыс" фракциясында кандай болгонун айтып берсем, алгач Кулов: "Талапкерлер көп экен. Силерди талаштырбай эле төртөөнү тең мен өзүм эле тандап берип коеюн", - дегенде, көпчүлүк каршы болду. Айласы жок, добушка салды. Анда да эки-экиден салдырып, бирөөсүн калтырып, экинчисин жаратып, айтор, ушундай жолдор менен керектүү кишилерин өткөртүп алды. Мына ошолордун бири Орусиянын жараны экендиги айтылып, бир топ чырга себеп болуп атат. Мындай болбош керек эле. Бул биздин фракциядагы эле окуя. Ушундан улам, Сотторду тандоо кеңеши калыс, акыйкат, таза өткөн жок деп так-кесе айта берсек болчудай. Ошондуктан бул кеңеш таратылып, кайра жаңысы шайланышы керек. Бул кеңештеги соттордун арты таза эмес экендиги тууралуу канчалаган арыздар түшүп атат. Акаевдин, Бакиевдин кылмыштуу бийлигин мыйзамдаштырган, ал режимдерге ийилип кызмат кылгандар бүгүн сотторду тандап отурушу акылга сыйбаган көрүнүш. Сотторду тандоо кеңешин кайра курашыбыз керек.
- ЖКнын соттук-укуктук маселелер боюнча комитетинин төрагасы Садыр Жапаров сотторду тандоо кеңешине таасир этип, өзү каалаган адамдарды өткөрүп атат деген сөздөр айтылып жүрөт.
- Бул комитеттин ишмердүүлүгү тууралуу көп деле маалыматым жок. Бирок ушундай сөздөрдү мен да уктум. Прессада да, эл арасында да айтылып жүрөт. Болушу мүмкүн, бирок так-кесе ошондой деп айта албайм.
- Эми "Ар-Намыс" партиясына кандайча болуп келип калгандыгыңыз тууралуу айтып бербейсизби?
- Мен Коммунисттик партия тарагандан кийин эч кандай партияга мүчө болгон эмесмин. 2007-жылы парламенттик шайлоодо Феликс Кулов чакырып, биздин партиядан чыкпайсыңбы дегенинен макул болуп, партияга кирбей эле "Ар-Намыстын" атынан шайлоого катышып, бир топ добуш алып бергенмин. 2010-жылы дагы Феликс Шаршенбаевич менен ушундай эле сүйлөшүүлөр болуп, "Ар-Намыс" партиясынан ЖК депутаты болуп шайландым.
- Акыркы күндөрү партияңардын ынтымагы ыдырап, ич ара бөлүнүп-жарылуулар болуп жаткандыгы айтылып келет. Эмне себептен мындай болуп атат?
- Негизи фракцияда болобу, партияда болобу ички демократия деген түшүнүк бар. Бизде ошондой түшүнүк жок болуп атат. Жетекчибиз Феликс Шаршенбаевич фракция ичинде эч кимди укпайт. Бир-эки кишинин гана сөзүн сүйлөп, ошолордун айтканынан чыкпай келет. Мына, өткөндө президенттикке талапкер тандоо боюнча партиялык курултай болуп, эки адамга добуш бердиртип, бирок жыйынтык Куловго жакпай калгандыктан, аны жокко чыгарттыртып салды. Эми кечээ-жакында кайра чогултуп, конференция уюштурушту. Бирок мен ал жакка чакырылган жокмун. Негизи эле фракцияда калыстык жок. Кулов бир-эки адамдын гана кызыкчылыгын коргоп-колдоп атат. Ошол себептен ушундай иштер болуп жатат.
- Кайсы кишинин кызыкчылыгын коргоп атканын ачык айта аласызбы?
- Айта алам, Акылбек Жапаровдун кызыкчылыгын коргоп атат. Ошонун айтканы менен болуп атат.
- Бирок Жапаров өзүн-өзү көрсөттү го…
- Негизи "Ар-Намыстын" атынан чыккан Жапаровго ыңгайлуу болчу. Эгер партиядан чыкса, "Ар-Намыстын" активисттерин, даяр штабдарды колдоном деген. Бирок көпчүлүктүн каршылыгын көргөн соң өз алдынча аттанууну чечти окшойт.
- Өткөн жуманын этегинде "Ар-Намыс" партиясы Анарбек Калматовду президенттикке талапкер кылып чыгарышты.
- Мурунку курултайда ушундай чечим кабыл алынган, бирок мурдагы күнү конференция уюштуруп кайра эле баягы чечимин кабыл алышыптыр. Мурда эле ушундай чечим кабыл алынышы керек болчу, бирок 13-августтагы партиянын конференциясында Куловдун Калматовдун талапкерлигине макул болгонун чынында түшүнө албай турам. Партиянын уставын бузуп, элге, партиялаштарына жаманатты болбой, ошондо эле ушул чечимин кабыл алышы керек болчу.
- Ошондо "Ар-Намыстан" Акылбек Жапаров, Анарбек Калматов, Турсунбай Бакир уулу талапкерлигин көрсөтүп атышат. Буга кандай баа бересиз?
- Эми Турсунбай Бакир уулу өзүнүн "ЭрК" партиясынан талапкерлигин көрсөтсө, Акылбек Жапаров өзүн-өзү көрсөттү. "Ар-Намыстан" Анарбек Калматов эле чыгып атат. Бирок канткен күндө да бул көрүнүш партиянын ичиндеги ынтымактын жоктугунан кабар берип атат.
- 2005-жылы Оштун губернатору болуп турдуңуз. Ошол кезде, андан кийин Бакиевдер менен мамилеңиз кандай болду?
- Бакиев 2005-жылы 24-мартта премьер-министр, президенттин милдетин аткаруучу болуп дайындалганда, бул чечимге каршы чыккам. Ошол кездеги оппозициядагылар "сөз берди, биз айткан жол менен кетет" - деп туруп алышкан. Мени Ош облусуна губернатор кылып Бакиев койгон эмес, мен 24-мартка чейин эле губернатор болуп шайланганмын. Кийин 3-4 ай өтүп, саясий абал тынчыгандан кийин кызматтан алып койду. Кийин бир нече жолу ар кандай кызматтарды сунушташкан, бирок мен барган жокмун. Кийин деле алар менен эч кандай мамиледе болгон жокмун.
- Ош окуясы тууралуу да оюңузду уксак?
- Ош окуясы боюнча оюмду буга чейин деле айтып келгем. Мындай масштабдагы конфликттер жөндөн-жөн чыкпайт. Кылымдар бою душмандашып келген элдердин ортосунда да мынчалык кан төгүү болбойт. Кыргыз менен өзбектин ортосунда мынчалыкка барганга негиз деле жок болчу. Бул жерде сөзсүз түрдө ортодогу кызыкдар күчтөр, чагымчылар эки элдин трагедиясына опол-тоодой эмгек кылышты. Бул окуя сөзсүз түрдө атайын уюштурулуп, кандайдыр бир саясий максатты көздөгөндүгү ачык эле көрүнүп турат.
- Кадыржан Батыровдун аракетине кандай баа бересиз?
- Чынында, булар уюштурган митингдерде өтө агрессивдүү сөздөр айтылып, ал гана эмес, согушка чакырыктар болгон десек болот. Бирок булар эмнеге ишеништи, артында кимдер турат, ошону такташыбыз керек. Албетте, Батыров баш болгондор мыйзам алдында жооп бериши керек, бирок алардын артында шыкак берип тургандар, курал катары пайдалангандар да жазасыз калбаш керек.
- Сиздин ден соолугуңуз тууралуу коомчулукта ар кандай кептер айтылып жүрөт. "Катуу ооруп атыптыр" дегендер болуп атат. Чын-бышыгын өз оозуңуздан уксак?
- Эми бул жеке маанидеги суроо экен, бирок ошентсе да жооп берип коеюн. Ооба, мындан 3-4 ай мурун сыркоолоп, бейтапканага кайрылсам, "рак" деп диагноз коюшту. Чынында, жөнөкөй угулганы менен, өтө оор тиет экен. Медиктерибиз ошентип мага өкүм чыгарып беришти. Албетте, тууган-урук, үй-бүлөм капага батышты, анан досторум "мындай болбошу керек эле, атактуу дарыгерлерге барып, дагы жакшылап көрүнүп, текшерттирип көрчү"-деп калышты. Ошентип, эки күн чет өлкөгө барып текшерилсем, эч кандай оорум жок, сопсоо экенмин. Адамдын тагдырын ушинтип алеки саатта чечип койгон биздин медицинабызга "чоң рахмат" дедим.
- Атамбаев Түркиядагы тааныштарына айттырып, жардам бериптир деген да сөздөр болуп атат го.
- Туура, кетип атканда, өкмөт башчы менен иштер боюнча жолукканда, "ушундай болуп дарыланып келейин деп кетип атам"-дегем. "Анда Түркияда менин досторум бар, айтып коеюн" - деп калды. Чын эле айтып коюптур, тигил жактан жакшы тосуп алышты, бир топ жардам беришти. Атамбаев жардам бергени үчүн коалицияны колдоп чыгыптыр, тигинтиптир, мынтиптир деп ар кандай сөздөр айтылып жүрөт. Бирок андай эмес. Бул жерде эч кандай саясат жок. Биз коалицияны колдоп чыкканда, оору тууралуу билген эмесмин. Бул жерде жөн гана чыныгы адамгерчилик мамиле болду. Мен ошол кезде "мындан ары жашаймбы, жашабаймбы"-деп, үй-бүлөм, балдарым менен коштошуп кетип атсам ушундан да ушак-айың жасап жиберип ийишиптир. Ал убакта саясат оюма да келген эмес.
кыргыз тилиндеги гезит "Форум"
email • архив • редакция
Медалдын эки жагы же...
Атаханов ачуу чындыкты айттыбы, же…
Борбордук шайлоо комиссиясынын экс-төрагасы:
бузбай коюуга мүмкүн эмес"
"4 млрд долларлык Иштамберди кенин 40 млн долларга сатканы - чыккынчылык БОЛДУ!"
"Ар-Намыс" фракциясынан ЖК депутаты:
"Сотторду тандоо кеңешине Кулов өзү каалаган адамдарын өткөргөн"
"Кристаллдын" атайын администратору уулуу хлор менен бирге даяр трихлорсилан продукциясын жок кылууда…
Сопусунган соттор, көп сырлуу
Кеңеш же революция уланууда!